**Spilleregler**

**Kidsvolley niveau 3.**

**Banen:**

Nethøjden er på 2,24 m.

Der spilles på en volleyballbane.

Overtrådt er ikke tilladt. En let berøring af nettet er tilladt, blot det ikke generer modstanderen. Der dømmes efter spillernes niveau.

**Karakteristika:**

Der spilles med 6 spillere på almindelig volleyballbane.

Der må max. være 3 udskiftningsspillere.

**Bolden SKAL spilles 3 gange på hver side.**

Første berøring skal være et volleyballslag.

Anden berøring **SKAL** gribes og kastes videre i en glidende bevægelse med en såkaldt ”gribehævning”.

Tredje berøring skal være et volleyballslag.

Der roteres når holdet har vundet serven tilbage.

Blokering er tilladt og tæller ikke som berøring.

**Serv:**

**Førstnævnte hold starter med serven og er pointtællere i næste kamp.**

Spilleren på servepladsen server underhåndsserv fra den afstand fra nettet, som spilleren magter.

**3. serv må være efter eget valg men SKAL serves fra baglinjen.**

Der roteres efter 3 server fra samme spiller, men holdet har dog stadig serveretten.

**Pointscore:**

Der spilles med running score. Dvs. alle bolde giver point, og der byttes side, når et hold når 15, 30, 45 point osv. (En kamp kan derfor slutte f.eks. 27 – 19)

Hvis et hold f. eks. server bolden ud af banen får modstanderen point.

Dårlig opførsel på banen giver point til modstanderne - evt. udvisning.

##### Kidsvolley niveau 5.

**Banen:**

Nethøjden er på 2,24 m.

Der spilles på en volleyballbane.

Overtrådt er ikke tilladt. Baglinjen er overtrådt, når den blot berøres under serv. Midterlinjen er overtrådt når hele foden/hånden er ovre.

Der dømmes for netfejl (en spiller rører nettet) og bold inde og ude. (Bolden er ude når den rammer loft/wirer/stolpe/en udskiftningsspiller)

**KARAKTERISTIKA**

Der spilles med 6 spillere på almindelig volleyballbane.

Der må max. være 3 udskiftningsspillere.

Der roteres når holdet har vundet serven tilbage.

Max. 3 boldberøringer på hver side. Dog tæller blokadeberøringer ikke og bolden må stadig spilles 3 gange. En spiller må ikke have to berøringer i træk.

Bolden må gerne røre nettet – både i serv og under spil. Bolden må stadig spilles 3 gange på hver side.

**De tre bagspillere må ikke smashe i angrebsfeltet. (tal med jeres lærere herom)**

**SERV**

**Førstnævnte hold starter med serv og er pointtællere i næste kamp.**

Spilleren på servepladsen server.

Der serves fra baglinjen, og der er valgfri serv.

Der roteres efter 3 server fra samme spiller, men holdet har dog stadig serveretten.

**Pointscore:**

Der spilles med running score. Alle bolde giver point, og der byttes side, når et hold når 15, 30, 45 point osv. (En kamp kan derfor slutte f.eks. 27 – 19)

Hvis et hold f. eks. server bolden ud af banen får modstanderen point.

Dårlig opførsel på banen giver point til modstanderne - evt. udvisning.